paragraph_text: 250px|mini|desno|Topografska karta Brazila (Brazilska visoravan veliko je žućkasto i smeđe područje na istoku, jugu i središnjem dijelu zemlje) Brazilska visoravan (port. Planalto Brasileiro) visoravan je koja se proteže u istočnom i središnjem dijelu Južne Amerike. Obuhvaća područje između 4°S na sjeveru i 30°S na jugu, do atlantske nizine na istoku i linije Mamore-Gran Chaco na zapadu. Sjevernu granicu predstavljaju rasjedi desnih pritoka Amazone. Ukupna površina je oko 5 milijuna četvornih kilometara i pokriva najveći dio države Brazil.